கேள்வி: கூட்டுறவு சங்க இலாபப் பிரிவினை பற்றி விளக்கவும்.
பதில்: கூட்டுறவு சங்க இலாபப் பிரிவினை, தமிழ்நாடு கூட்டுறவு சங்கங்களின் சட்டம், 1983 மற்றும் தமிழ்நாடு கூட்டுறவு சங்கங்களின் விதிகள், 1988 இன் படி மற்றும் சங்கத்தின் துணை விதிகளின்படியும், (by-law) ஒரு கூட்டுறவு சங்கம், வரிகள் மற்றும் சட்டபூர்வமான ஒதுக்கீடுகளுக்குப் பிறகு, ஈட்டிய நிகர இலாபத்தை சங்கத்தின் பொதுக்குழு கூட்டத்தின் தீர்மானத்தின்படி பிரிவினை செய்ய வேண்டும்.
கேள்வி: கூட்டுறவு சங்க இலாபப் பிரிவினை - இலாபப் பிரிவினை பற்றி விளக்கவும்.
பதில்: ஒரு கூட்டுறவு சங்கம் ஓர் ஆண்டில் ஈட்டிய நிகர லாபத்தில் கீழ் கண்டவற்றுக்கு நிதிகள் ஒதுக்க வேண்டும். இதில் கூட்டுறவு வளர்ச்சி நிதி, கூட்டுறவு கல்வி நிதி, சேம நிதிக்கு கட்டாயம் ஒதுக்கீடு செய்ய வேண்டும். # கூட்டுறவு வளர்ச்சி நிதி 3% # கூட்டுறவு கல்வி நிதி 2% # சேமநிதி 20% # உறுப்பினர் பங்கு ஈவுத்தொகை அதிக பட்சம் 12% முதல் 14% வரை # ஊழியர் மிகை ஊதியம் (போனஸ்) # கட்டிட நிதி 10% # பொதுநல நிதி 10% # பங்கு ஈவு சமப்படுத்தும் நிதி 10% # மீதமுள்ள இலாபத்தை சங்கத் துணை விதிகளில் கூறியுள்ள நிதிகளுக்கு ஒதுக்க வேண்டும் # அதிலும் மீதமிருக்கும் இலாபத்தை சேமநிதியில் சேர்க்க வேண்டும். இலாபப் பிரிவினை நிதிகளை முதலீடு செய்தல் அல்லது செலுத்துதல் * கூட்டுறவு வளர்ச்சி நிதி மற்றும் கூட்டுறவு கல்வி நிதியை தமிழ்நாடு கூட்டுறவு ஒன்றியம் செலுத்த வேண்டும். * சேமநிதியை, சங்கத்திற்கு நிதி உதவி வழங்கும் மாவட்ட மத்திய கூட்டுறவு வங்கியில் முதலீடு செய்ய வேண்டும். * பங்கு ஈவுத்தொகையை உறுப்பினர்களுக்கு பட்டுவடா செய்ய வேண்டும்.